CELEX: 62010TB0119
Language: hu
Date: 2017-09-13 00:00:00
Title: T-119/10. sz. ügy: A Törvényszék 2017. szeptember 13-i végzése – Hollandia kontra Bizottság („Megsemmisítés iránti kereset — ERFA — Pénzügyi támogatás csökkentése — »Rajna-Meuse-árvízvédelem« Interreg II/C program — Határozat elfogadására nyitva álló határidő túllépése — Lényeges eljárási szabályok megsértése — Nyilvánvalóan megalapozott kereset”)

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/36
            
         A Törvényszék 2017. szeptember 13-i végzése – Hollandia kontra Bizottság
   (T-119/10. sz. ügy) (1)
   
   ((„Megsemmisítés iránti kereset - ERFA - Pénzügyi támogatás csökkentése - »Rajna-Meuse-árvízvédelem« Interreg II/C program - Határozat elfogadására nyitva álló határidő túllépése - Lényeges eljárási szabályok megsértése - Nyilvánvalóan megalapozott kereset”))
   (2017/C 424/52)
   Az eljárás nyelve: holland
   
      Felek
   
   
      Felperes: Holland Királyság (képviselők: kezdetben Y. de Vries, J. Langer és C. Wissels, később J. Langer és M. Bulterman és B. Koopman meghatalmazottak)
   
      Alperes: Európai Bizottság (képviselők: W. Roels és A. Steiblytė meghatalmazottak)
   
      A felperest támogató beavatkozók: Belga Királyság (képviselők: kezdetben M. Jacobs és T. Materne, később M. Jacobs és J.-C. Halleux meghatalmazottak) és a Francia Köztársaság (képviselők: kezdetben G. de Bergues és B. Messmer, később J. Bousin és D. Colas meghatalmazottak)
   
      Az ügy tárgya
   
   Az Európai Regionális Fejlesztési Alap (ERFA) által az 1997. december 18-i C(97) 3742 (ERFA 970010008) bizottsági határozat címén a Rajna-Meuse-árvízvédelem elnevezésű közösségi Interreg II/C kezdeményezési program keretén belül a Belga Királyságnak, a Németországi Szövetségi Köztársaságnak, a Francia Köztársaságnak, a Luxemburgi Nagyhercegségnek és a Holland Királyságnak nyújtott támogatás csökkentéséről szóló, 2009. december 23-i C(2009) 10712 bizottsági határozat megsemmisítése érdekében benyújtott, az EUMSZ 263. cikkre alapított kérelem.
   
      Rendelkező rész
   
   
               1)
            
            
               A Törvényszék az Európai Regionális Fejlesztési Alap (ERFA) által az 1997. december 18-i C(97) 3742 (ERFA 970010008) bizottsági határozat címén a Rajna-Meuse-árvízvédelem elnevezésű közösségi Interreg II/C kezdeményezési program keretén belül a Belga Királyságnak, a Németországi Szövetségi Köztársaságnak, a Francia Köztársaságnak, a Luxemburgi Nagyhercegségnek és a Holland Királyságnak nyújtott támogatás csökkentéséről szóló, 2009. december 23-i C(2009) 10712 bizottsági határozatot a Holland Királyságra vonatkozó részében megsemmisíti.
            
         
               2)
            
            
               Az Európai Bizottság maga viseli saját költségeit, valamint a Holland Királyság részéről felmerült költségeket.
            
         
               3)
            
            
               A Belga Királyság és a Francia Köztársaság maga viseli saját költségeit.
            
         
      (1)  HL C 113., 2010.5.1.